Cine a fost Ebrahim Raisi, președintele Iranului mort într-un accident de elicopter
Președintele iranian Ebrahim Raisi a murit duminică, la vârsta de 63 de ani, într-un accident de elicopter, în zona de munte de la granița cu Azerbaidjanul. El a urcat în teocrația iraniană de la procuror ultraconservator la președinte intransigent, supervizând o reprimare a protestelor de acasă și făcând presiuni puternice în discuțiile nucleare cu puterile mondiale. Toate acestea în timp ce își netezea drumul pentru a deveni următorul lider suprem al țării, relatează Reuters, potrivit News.ro.